Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 547

2. Az „Elektronika-elektrotechnika” szakmai alapozó oktatás célja A szakiskolákban a 10. évfolyamon a szakmai alapozó oktatás tantárgy tanításának célja az elektrotechnika-elektronikai szakképesítések közös szakmai elméleti ismereteinek feldolgozása, a műszaki képességek és készségek fejlesztése, valamint: − a választott szakterület iránti elkötelezettség, hivatástudat és olyan gondolkodásmód kialakítása, amely a szakképesítésekhez kapcsolódó szakmai elméleti és gyakorlati tudnivalókban az eligazodást előkészíti, − a logikus gondolkodás, a problémamegoldó készség és a környezeti szemlélet fejlesztése, − alakuljon ki a tanulókban a műszaki tudás gyarapításának igénye, − alakuljon ki a tanulókban a szakmai alapozó ismeretek és a szakmai alapozó gyakorlatok egymásra utaltságának felismerése, − a tantárgy tanulása során alakuljanak ki a tanulókban a szakmai tantárgyak tanulásához szükséges képességek, különösen az ismeretelemző gondolkodás, az algoritmikus gondolkodás, az önálló ismeretszerzés képessége, a kreativitás, az ismeretek alkalmazási képessége, 2006/79/II. szám − fejlessze a szóbeli és a rajzos szakmai kommunikációs képességeket, − a tantárgyi tevékenység során alakuljon ki a tanulókban a mások munkájának, eredményeinek, teljesítményeinek tisztelete, fejlődjön és erősödjön meg a tanulók saját szakmai munkájukkal kapcsolatos kötelességtudata, felelősségérzete, igényessége, − a tanítás-tanulás folyamatában alakítsa ki a geometriai, a rajzi és a műszaki fogalmak helyes értelmezését, valamint tudatos alkalmazását, − alakítsa ki a tanulók rajzi kommunikációs jártasságát, hogy rajzban is ki tudják fejezni magukat, képesek legyenek műszaki rajzok, szakmai magyarázó rajzok olvasására, megértésére, valamint használatára, képesek legyenek képzeletük, gondolataik rajzi megjelenítésére, − a tantárgy a gyakorlati tevékenységeken keresztül erősítse a tanulók motivációját és segítse a pályaépítést, − a tanulók ismerkedjenek meg az elektrotechnika-elektronikai szakképesítések gyakorlásához szükséges mérő-, előrajzoló és jelölőeszközökkel, − egyszerűbb kézi megmunkálási darabolási, szabási műveleteket el tudjanak végezni, − szakszerűen tudják a feladathoz igazodva használni a kézi megmunkálás eszközeit (vágó, fűrészelő, vezetékcsupaszoló stb.), legyenek képesek rajz vagy mintadarab alapján az egyszerűbb munkadarabok elkészítéséhez szükséges technológiai folyamatot átgondolni és a munkavédelmi előírások betartásával a feladatot megoldani, − fejlessze a tanulók logikai készségét, − készítse fel a tanulókat a műszaki dokumentáció megértésére, alkalmazására.

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes